💡How To วิธีพิชิตภารกิจพอยต์พลัส+ แบบง่ายๆ ใน 1 งาน

วิธีพิชิตภารกิจพอยต์พลัส+ แบบง่ายๆ ใน 1 งาน

บอกเลยว่าคุณแม่บ้านทุกคน “ทำได้จริง และไม่ยากเลย” เพราะหลายข้อเป็นสิ่งที่คุณแม่บ้านทำเป็นประจำอยู่แล้ว แค่เช็ก 5 สเต็ปนี้ ก็รับพอยต์ไปสะสมได้ง่ายๆ ในทุกๆ งานค่ะ

STEP 1 | เตรียมตัวก่อนออกจากบ้าน

เริ่มจากหยิบ เสื้อ BeNeat มาใส่ให้เรียบร้อย

เคล็ดลับ: การแต่งกายที่สุภาพและถูกต้องตามระเบียบ จะช่วยสร้างความน่าเชื่อถือและความเป็นมืออาชีพให้คุณแม่บ้านตั้งแต่ลูกค้าเห็นหน้าเลยค่ะ!

STEP 2 | ไปถึงก่อนเวลา 5–10 นาที

เดินทางไปถึงหน้างานเผื่อเวลาสักนิด และ อย่าลืมกด “เริ่มงาน” ในแอปก่อนเวลานัดหมาย (ห้ามสายเด็ดขาด)

เคล็ดลับ: การตรงต่อเวลาคือการสร้าง “ความประทับใจแรก” ที่ดีที่สุด ลูกค้าจะรู้สึกอุ่นใจและมั่นใจในตัวคุณแม่บ้านทันที

STEP 3 | ลุยงานเต็มที่ เน้นคุณภาพเน้นๆ

ระหว่างทำงาน ให้ตั้งใจทำความสะอาดและเก็บรายละเอียดให้ครบถ้วนทุกจุด

เคล็ดลับ: ทำงานในมาตรฐานเดิมที่คุณแม่บ้านตั้งใจทำอยู่แล้ว เช็กความสะอาดให้ชัวร์ เพื่อให้มั่นใจว่าลูกค้าจะถูกใจและ ไม่มีการแจ้งปัญหาคุณภาพ ตามมาทีหลังครับ

STEP 4 | อยู่ดูแลจนครบเวลา

ทำงานให้ครบตามเวลาที่ลูกค้าจองมา อย่ารีบกดเสร็จงานก่อนเวลาเด็ดขาด *

เคล็ดลับ: หากทำความสะอาดเสร็จไว ลองเดินตรวจทานความเรียบร้อยอีกรอบ หรือสอบถามลูกค้าด้วยความใส่ใจว่า “มีจุดไหนให้ช่วยดูแลเพิ่มไหมคะ?” จะยิ่งทำให้ลูกค้ารู้สึกประทับใจและคุ้มค่ามากยิ่งขึ้น

STEP 5 | จบงานด้วยรอยยิ้ม พร้อมขอ 5 ดาว

เมื่อเสร็จงาน ส่งมอบงานด้วยรอยยิ้ม คำขอบคุณ และเอ่ยปากขอรีวิวจากลูกค้าอย่างสุภาพ

เคล็ดลับ: ลองใช้ประโยคสั้นๆ เช่น “หากคุณลูกค้าประทับใจ รบกวนให้คะแนน 5 ดาวในแอปเพื่อเป็นกำลังใจให้ด้วยนะคะ” รอยยิ้มหวานๆ และความกล้าพูดอย่างสุภาพ คือกุญแจสำคัญที่ทำให้ลูกค้าพร้อมกด 5 ดาวให้แน่นอนค่ะ!

อย่าลืมสังเกต “โล่สีฟ้า (+200)” ในใบงานเพื่อสะสม 200 Neat Point นะคะ

รับชมวิดีโอ เพื่อเข้าใจแคมเปญ “ภารกิจพิชิตพอยต์พลัส + ” ได้ง่าย ๆ คลิกเลย!